section_heading: O listu
paragraph_text: I u najnovije doba Marulić je u bitnome ostao vjeran svojim korijenima, ne odustajući ni od otvorenosti za različita uvjerenja i stavove, ali ni od jasne profiliranosti – kao kulturno-književni časopis katoličkoga usmjerenja. U tom razdoblju u časopisu surađuju, među ostalima, Josip Sanko Rabar, Božidar Prosenjak, Ljerka Schiffler, Vladimir Rem, Nikica Talan, Melanija Ivezić-Talan, Tomislav Maretić, Stjepan Babić, Vladimir Lončarević, Zdenko Kremer, Đuro Vidmarović, Rajko Glibo, Krešimir Veselić, Stjepan Kožul, Vladimir Devidé, Domagoj Grečl, Irena Lukšić, Mirko Tomasović, Mladen Jurčić, Jerko Grgec, Tvrtko Klarić, Davor Dijanović, Lojzo Buturac, u najnovije vrijeme Stjepan Razum, Agneza Szabo i Jelka Pavišić, a prijevodno su čitaocima predstavljeni zanimljivi suvremeni i stariji autori kao što su Evelyn Underhill, Giovanni Papini, Torquato Tasso, Ilja Stogov, Joseph Ratzinger, Marcello Pera, Javier Sierra, Flannery O’Connor, Clive Staples Lewis, Silvano Borruso, James Como, Václav Klaus, Joseph César Alcala, César Vidal, William F. Buckley ml., Rafael Gambra-Ciudad, Pablo Molina, Edith Stein, John Henry Newman, Peter Schweizer, Jakob Böhme, Leonardo Castellani.